ธอส.พร้อมร่วมงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน ช่วยให้คนไทยมีบ้าน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ หรือ ธอส. เปิดเผยในโอกาสวันครบรอบ 69 ปีในการดำเนินงานของ ธอส. สถาบันการเงินเฉพาะกิจของรัฐที่มีพันธกิจ “ทำให้คนไทยมีบ้าน” ว่า ธอส. มีบทบาทในการสนับสนุนนโยบายของรัฐบาล ช่วยยกระดับคุณภาพชีวิตประชาชนเพื่อลดความเหลื่อมล้ำทางสังคม ผ่านการปล่อยสินเชื่อให้คนไทยได้มีที่อยู่อาศัยเป็นของตนเองมาแล้วมากกว่า 4 ล้านครอบครัว ทั้งนี้หลังสถานการณ์โควิ-19  คลี่คลาย  ธอส. ยังมีการพิจารณาปรับปรุงอัตราดอกเบี้ยเพื่อรองรับแนวโน้มอัตราดอกเบี้ยที่ปรับเพิ่มขึ้นต้นปีหน้า นอกจากนี้เพื่อให้ประชาชนมีบ้านได้กับ ธอส. พร้อมรวมการจัดงานรวมใจแก้หนี้ให้ประชาชนภายในงานมหกรรมร่วมใจแก้หนี้ : มีหนี้ต้องแก้ไข เริ่มต้นใหม่อย่างยั่งยืน” ซึ่งจะมีขึ้นในเดือนพฤศจิกายนนี้ ทั้งการปรับโครงสร้างหนี้ สร้างความรู้การชำระหนี้และการประกอบอาชีพอย่างไรก็ตาม แม้สถาบันการเงินหลายแห่งทั่วโลกประกาศปรับขึ้นอัตราดอกเบี้ย ในส่วนของ ธอส. ยืนยันยังคงตรึงอัตราดอกเบี้ยเงินกู้ไปจนถึงสิ้นปีนี้ ล่าสุดตลอด 9 เดือนที่ผ่านมา ธอส. ปล่อยสินเชื่อใหม่แล้วกว่า 198,080 ล้านบาท จำนวน 154,783 บัญชี คิดเป็นร้อยละ  87.48 ของเป้าหมายสินเชื่อใหม่ โดยในปี 2565 ที่ตั้งป้าไว้ที่ 226,423 ล้านบาท